ET Euroopa Liidu Teataja C 28/6

Prantsuse valitsuse teatis seoses 30. mai 1994. aasta Euroopa Parlamendi ja nõukogu direktiiviga 94/22/EÜ süsivesinike geoloogilise luure, uurimise ja tootmise lubade andmis- ning kasutamistingimuste kohta (1)

Arvamus vedelate või gaasiliste süsivesinike uurimise ainuõigusliku tegevusloa ehk nn Ardennes'i loa taotlemise kohta

(EMPs kohaldatav tekst)

(2007/C 28/04)

Ettevõte Thermopyles SAS, registrijärgse aadressiga 190 rue de Fontenay, F-94300, Vincennes (Prantsusmaa), esitas 26. juunil 2006 taotluse viieaastase ainuõigusliku tegevusloa ehk nn Ardennes'i loa saamiseks, et uurida vedelaid ja gaasilisi süsivesinikke Ardennes'i departemangu territooriumil asuval umbes 2 803 ruutkilomeetri suurusel alal.

Kõnealune tegevusluba kehtib järgmiste geograafiliste koordinaatidega maa-alal, kusjuures algmeridiaaniks on Pariisi meridiaan:

Punktid Pikkuskraadid Laiuskraadid A 3,00° E 55,30° N B 2,20° E 55,30° N C 2,20° E 55,20° N D 2,10° E 55,20° N E 2,10° E 55,10° N F 2,00° E 55,10° N G 2,00° E 54,90° N H 2,30° E 54,90° N I 2,30° E 54,80° N J 2,90° E 54,80° N K 2,90° E 54,90° N L 3,00° E 54,90° N

Taotluste esitamine

Algse taotluse ja konkureerivate taotluste esitajad peavad vastama loa väljaandmiseks vajalikele tingimustele, mis on määratletud kaevandamislube käsitleva 19. aprilli 1995. aasta muudetud dekreedi nr 95-427 artiklites 3, 4 ja 5.

Huvitatud ettevõtted võivad 90 päeva jooksul pärast käesoleva teatise avaldamist esitada konkureeriva taotluse vastavalt menetlusele, mis on kokkuvõtlikult esitatud “Teatises süsivesinike kaevandamisõiguse kohta Prantsusmaal” (avaldatud 30. detsembri 1994. aasta Euroopa Ühenduste Teatajas C 374 lk 11) ja kinnitatud 19. aprilli 1995. aasta dekreediga nr 95-427 kaevandamisõiguse kohta (22. aprilli 1995. aasta Prantsuse Vabariigi Teataja).

Konkureerivad taotlused edastatakse kaevandamisküsimustega tegelevale ministrile allpool osutatud aadressil. Otsused esialgse taotluse ja konkureerivate taotluste kohta võetakse vastu kahe aasta jooksul arvestatuna kuupäevast, mil Prantsuse asutused said kätte esialgse taotluse, seega hiljemalt 26. juuniks 2008.

Tingimused ja nõuded kaevandamise teostamise ja peatamise kohta

Algse taotluse ja konkureerivate taotluste esitajatel palutakse lähtuda kaevandamisseaduse (code minier) artiklist 79 ja artikli 79 lõikest 1 ning 2. juuni 2006. aasta dekreedist nr 2006-649, milles käsitletakse kaevandamistegevust, maa-alust ladustamist ning kaevandus- ja ladustamiskontrolli (3. juuni 2006. aasta Prantsuse Vabariigi Teataja).

Täiendavat teavet sellel teemal võib saada majandus-, rahandus-, ja tööstusministeeriumist (energia- ja toorainete osakond, energia- ja mineraalressursside talitus, kaevandusalase seadusandluse büroo) (ministère de l'économie, des finances et de l'industrie, direction générale de l'énergie et des matières premières, direction des ressources énergétiques et minérales, bureau de la législation minière), aadressil: 61, boulevard Vincent-Auriol, Télédoc 133, F-75703 Paris Cedex 13 [telefon: (33) 144 97 23 02, faks: (33) 144 97 05 70].

Eespool nimetatud õigusaktide sätetega saab tutvuda veebilehel

http:// www.legifrance.gouv.fr

(1) EÜT L 164, 30.6.1994, lk. 3.